JayJayThrowThrow/commonwealth-wiki-mix huggingface dataset:
Sekunde

Sekunde (alama: s; pia: nukta, sekundi, sekondi) ni kipimo cha wakati na kati ya vipimo vya kimsingi wa SI.

Kiasili ilihesabiwa kama sehemu ya 60 ya dakika moja lakini kisayansi inapimwa sasa kulingana na mwendo wa mnurulisho wa atomi za sizi -133.

Sekunde sitini (60) ni dakika moja, na sekunde elfu tatu na mia sita (3,600) ni saa moja.

Kisasili siku iligawiwa kwa masaa, masaa kwa dakika na dakika kwa sekundi. Imeonekana ya kwamba hesabu hii haitoshi kwa matumizi ya kisayansi kwa sababu muda wa siku si sawa kamili kutokana na mwendo wa dunia yetu. Hivyo kipimo kamili cha sekunde ilitafutwa kinachopimika katika fizikia na sasa muda wa vipimo vingine vya wakati inahesabiwa kwenye msingi wa sekunde siyo kinyume. Tokeo mojawapo ni ya kwamba siku hailingani tena kamili na masaa 24.

Kwa vipimo vya kisayansi ni muhimu kutaja sehemu za sekunde na hapa viambishi awali vya vipimo sanifu hutumiwa: milisekunde, nanosekunde, femtosekunde. Viambish awali kwa uwingi wa sekunde si kawaida.



Jamii:Wakati
Jamii:Vipimo vya wakati
Epsilon

Epsilon (ἒ ψιλόν - "e ya kawaida") ni herufi ya tano katika alfabeti ya Kigiriki. Inaandikwa Ε (herufi kubwa mwanzoni) au ε (herufi ndogo ya kawaida).

Jina la "e ya kawaida" limetokea kwa kuitofautisha na herufi "αι" zilizokuwa na matamshi yaleyale.

Jinsi ilivyo kawaida kwa herufi mbalimbali za Kigiriki inatumiwa kama kifupisho kwa ajili ya dhana mbalimbali katika hesabu na fizikia.

Pesa ya Euro inatumia epsilon yenye mistari miwili kama alama yake.


Jamii:Alfabeti ya Kigiriki
Alfa

Alfa (kwa Kiingereza: alpha) ni herufi ya kwanza ya Alfabeti ya Kigiriki. Inaandikwa Α (herufi kubwa ya mwanzo) au α (herufi ndogo ya kawaida).

Katika Ugiriki ya Kale ilihesabiwa pia kama namba "1".

Jinsi ilivyo kawaida na herufi mbalimbali za Kigiriki inatumiwa kama kifupi kwa ajili ya dhana mbalimbali katika hesabu na fisikia. Kundinyota hili limejulikana hasa kama jina la pembe ya kwanza katika pembetatu.

Katika astronomia inatumiwa kuanza hesabu ya nyota katika kundinyota. Kwa mfano nyota yetu jirani katika ulimwengu inaitwa "Alfa Centauri". Imeitwa hivyo kwa sababu inang'aa kushinda nyota zote za kundinyota ya Centaurus. Inayofuata ni "beta Centauri" na kadhalika.

Alfa ikiwa herufi ya kwanza ya alfabeti ya Kigiriki hutumiwa pia kwa kutaja mwanzo. Hivyo ni kinyume cha mwisho au omega. Usemi wa Biblia ya Kikristo hujulikana kuhusu Mungu kuwa ni "Alfa na Omega, mwanzo na mwisho" (Ufunuo wa Yohane 21:6).

Jamii:Alfabeti ya Kigiriki
Ugiriki ya Kale

thumbnail|right|280px|Athena,Ugiriki
Ugiriki ya Kale ni kipindi cha historia ambapo Ugiriki ulipanuka katika eneo kubwa la Mediteraneo na Bahari Nyeusi, na kudumu kwa karibu milenia moja, hadi Ukristo ulipoanza. Wakati wa Yesu, kitovu cha ustaarabu huo kilikuwa mji wa Aleksandria (Misri).

Unadhaniwa na wanahistoria wengi kuwa ni utamaduni anzilishi wa ustaarabu wa magharibi lakini iliathiri pia elimu ya Waislamu.

Wanafalsafa na wataalamu wake wa fani mbalimbali waliweka misingi muhimu ya maendeleo ya sayansi katika karne zilizofuata.

Hata baada ya Ugiriki kuingizwa katika Dola la Roma, utamaduni wa Kigiriki ulikuwa na nguvu kubwa ya ushawishi.

Maendeleo ya elimu katika himaya ya Uislamu yalitegemea kwa kiasi kikubwa kazi ya ufasiri wa vitabu vya Wagiriki kwenda lugha ya Kiarabu.

Ugiriki ya kale umeathiri pia lugha, siasa, mifumo ya elimu, falsafa, sayansi, sanaa, ufundi sanifu wa Dunia ya kisasa, na kuchochea Mwamko Mpya katika Ulaya Magharibi; na kuchipuka tena katika vipindi mbalimbali vya uamsho wa tamaduni za kisasa za Kigiriki, ndani ya karne ya 18 na ya 19 katika Ulaya na Amerika.


Jamii:Historia ya Ulaya
Jamii:Historia ya Asia
Jamii:Historia ya Afrika
Bamba la Amerika ya Kaskazini

thumb|right|350px|Bamba la Amerika ya Kaskazini kwa rangi ya kahawia

Bamba la Amerika ya Kaskazini ni kati ya mabamba makubwa ya gandunia ya dunia yetu. Lipo chini ya bara la Amerika ya Kaskazini pamoja na Greenland ikielekea upanda wa mashariki hadi mgongo kati wa Atlantiki na upande wa magharibi hadi Japani na milima ya safu ya Cherskiy katika Siberia.

Chini ya Atlantiki linaachana na bamba la Afrika na bamba la Ulaya-Asia na mstari huu ni mahali pa sehemu ya kaskazini ya mgongo kati wa Atlantiki.

Upande wa kusini linakutana na mabamba madogo ya Karibi na Cocos.

Mpaka wa magharibi hufuata mstari wa pwani la Amerika ya Kaskazini kwa kupakana na bamba la Pasifiki hadi pinde la visiwa vya Aleuti. Mpaka huu umesababisha katika kaskazini-magharibi kutokea kwa visiwa vya Aleuti na pia visiwa vya Kurili kati ya Siberia na Japani.


Jamii:Amerika ya Kaskazini
Jamii:Gandunia
Jamii:Sayansi za dunia
Jamii:Jaribio
Jurawa

Jurawa ni spishi mbalimbali za ndege wadogo za jenasi Passer katika familia Passeridae ambao wanafanana na shomoro wenye kichwa kijivu. Ndege hawa wana domo fupi na nene lifaalo kula mbegu, lakini hula wadudu wadogo pia hasa wanapokuwa makinda. Spishi hizi zinatokea Afrika tu.
Spishi za Afrika

* Passer diffusus, Jurawa Kusi (Southern grey-headed sparrow)
* Passer gongonensis, Jurawa Domo-nene (Parrot-billed sparrow)
* Passer griseus, Jurawa Kaskazi (Northern grey-headed sparrow)
** P. g. ugandae, Jurawa wa Uganda (Uganda sparrow)
* Passer suahelicus, Jurawa Swahili (Swahili sparrow)
* Passer swainsonii, Jurawa wa Swainson (Swainson's sparrow)
Picha


Southern Grey-headed Sparrow (Passer diffusus).jpg|Jurawa kusi
2009-grey-headed-sparrow.jpg|Jurawa domo-nene
Northern grey-headed sparrow (Passer griseus ugandae).jpg|Jurawa wa Uganda
Swahili Sparrow (Passer suahelicus) (32715460468).jpg|Jurawa Swahili
Swainson's sparrow (Passer swainsonii).jpg|Jurawa wa Swainson


Jamii:Shomoro na jamaa
Tokyo

thumbnail|right|280px|Mji wa Tokyo

left|80px|Bendera ya Tokyo
thumb|260px|Mahali pa Tokyo katika Japani
thumb|Shibuya
thumb|Marunouchi
thumb|Idadi ya wakazi

Jiji la Tokyo (東京都) ni mji mkuu wa Japani. Takriban watu milioni 12 huishi katika jiji hilo ambao ni sawa 10% ya Wajapani wote. Rundiko la mji lina wakazi milioni 35 na ni rundiko kubwa duniani.

Tokyo ni kitovu cha Japani upande wa biashara, uchumi na siasa.

Mahali pa jiji ni tambarare ya Kanto kando ya hori ya Tokyo.
Historia

Awali Tokyo iliitwa "Edo". Wakati ule Kyoto ilikuwa mji mkuu rasmi na mahali pa Tenno au Kaisari wa Japani. Edo ilikuwa mwanzoni bandari ndogo tu. Ilianza kukua baada ya kuwa makao makuu ya Mashogun waliokuwa viongozi wa kijeshi katika Japani.

Katika karne ya 19 Tenno Meiji alihamisha mji mkuu kwenda Edo iliyoitwa "Tokyo" yaani "mji mkuu wa mashariki". Mji ulikuwa na tayari mwishoni mwa karne ya 19 ulikuwa mji mkubwa wa pili duniani baada ya London.

Tokyo iliharibiwa na moto katika historia yake, pia na matetemeko ya ardhi na mabomu wakati wa Vita Kuu ya Pili ya Dunia. Ilijengwa upya na kukua kuwa jiji kubwa duniani.

Ilikuwa mahali pa michezo ya Olimpiki ya mwaka 1964.
Viungo vya nje

* Tovuti rasmi


Jamii:Miji ya Japani
Jamii:Miji ya Olimpiki
Jamii:Miji Mikuu Asia
Jamii:Kantō
Moscow

thumbnail|right|280px|Sehemu ya mji wa Moscow
thumb|Mahali pa Moscow
right|thumb|250px|Kanisa Kuu la Vasili Blazeni na mnara wa Spasski wa Kremlin
Moscow (Kirusi: Москва - Moskva) ni mji mkuu wa Urusi. Ina wakazi milioni 10.5 na hivyo ni mji mkubwa wa Ulaya.
Jiografia

Iko katika sehemu ya kiulaya ya Urusi kwa 55°75'N na 37°62'E. Eneo lake ni kwa kimo cha 156 m juu ya UB. Mazingira ni ya vilima vidogo kando la mto Moskva unaobeba maji yake kwa mto Okra unaoishia katika Volga.
Historia

Mji ulianzishwa mwaka mnamo 1147. Kuanzia 1326 ilikuwa kitovu cha utemi wa kujitegemea. Watemi wa Moscow waliendelea kuwa watawala wa maeneo makubwa zaidi hadi kusimamia Urusi wote. Iwan III. alimwoa binti kutoka familia ya makaisari wa Bizanti na baada ya Bizanti kutwaliwa na Waturuki Moscow ilijaribu kuchukua nafasi yake kama mji mkuu wa Ukristo wa Kiorthodoksi ("Roma ya Tatu").

Mwaka 1703 mji mkuu wa Urusi ulihamishwa kwenda Sankt Petersburg. Baada ya mapinduzi ya kikomunisti mwaka 1918 serikali ikarudi Moscow iliyokuwa tena mji mkuu na kubaki hivyo.
Utamaduni

Jengo kuu la Moscow ni boma la Kremlin (Кремль) lenye makanisa na majengo mengine mazuri pamoja na makumbusho muhimu. Nje ya
Kremlin uko uwanja mwekundu ambao ni uwanja mkubwa mjini unaotumiwa kwa ajili ya maandamano na paredi.

Makumbusho ya Moscow yanasifiwa kote duniani. Pia nyumba zake za maigizo na taasisi za sanaa zinajulikana kimataifa.
Viungo vya nje

Jamii:Miji ya Urusi
Jamii:Miji Mikuu Ulaya
Jamii:Miji ya Olimpiki
Jamii:Moscow Oblast
Ibn Battuta

thumb|220px|
Abu Abdullah Muhammad Ibn Battuta (kwa Kiarabu: أبو عبد الله محمد بن بطوطة) alikuwa mpelelezi na mtaalamu Mwarabu wa karne ya 14. Kwa usafiri mgumu wa siku zile alitembelea nchi mbalimbali na kuvuka umbali mkubwa kushinda mtu yeyote wa siku zile anayejulikana. Kutoka kwake tunayo taarifa ya kwanza kuhusu mji wa Kilwa Kisiwani.
Maisha

Alizaliwa tarehe 24 Februari 1304 mjini Tanger (Moroko).

Mwaka 1325 alihiji kwenda Makka na baada ya hajj hakurudi bali aliendelea kusafiri. Alitembelea karibu nchi zote zilizokaliwa na Waislamu. Kwa jumla alisafiri kwa miaka 30 akivuka umbali wa karibu km 120,000 (hii ni kama kuzunguka dunia yote mara tatu).

Habari zake zimepatikana katika taarifa yake aliyoiandika mwenyewe.

Katika safari yake ya kwanza alikwenda Makka kupitia Misri, Yerusalemu na Dameski. Baada ya kumaliza hajj akajiunga na msafara kwenda Baghdad akaona ufalme wa Khan wa Il na kutembelea Uajemi kabla ya kurudi Moroko.

Safari yake ya pili ilianza tena kama hajj na safari hii akaendelea kuangalia maeneo ya Bahari ya Shamu na pwani ya Afrika ya Mashariki. Akafika hadi Kilwa, kisha akarudi Makka kupitia Omani.

Baada ya kupumzika Makka alikata shauri kuona himaya ya Sultani wa Delhi (Uhindi).

Aliamua kujaribu njia kupita Uturuki kwa sababu alisikia ya kwamba palikuwa na misafara kati ya Waturuki Waseldjuki na Uhindi. Baada ya kuvuka Bahari Nyeusi alifika katika milki ya Kundi la Dhahabu akaendelea katika msafara wa Khan wa nchi. Alipofikia mji mkuu Astrakhan aliombwa na Khan wa Kundi la Dhahabu mwenyewe kumsindikiza mke wake aliyetaka kutembelea ndugu nyumbani kwake Konstantinopoli. Hivyo Ibn Battuta alifika kwa mara ya kwanza katika nchi nje ya zile za Kiislamu.

Mwishowe alifika Uhindi ambapo alipewa kazi ya qadi au hakimu.

Baada ya miaka kadhaa akatumwa kama balozi wa sultani kwenda China. Akisafiri kwa jahazi alipita nchi na visiwa vya Asia ya Kusini-Mashariki hadi China.

Kutoka hapa alirudi Moroko kupitia Makka.

Safari za baadaye zikampeleka hadi Afrika ya Magharibi alipotembelea ufalme wa Mali.

Ibn Battuta aliaga dunia mnamo 1377 huko Moroko.

Jamii:Wapelelezi wa Afrika
Jamii:Wapelelezi wa Uhindi
Jamii:Wapelelezi kutoka Moroko
Jamii:Waarabu
Beijing

thumb|Beijing
Beijing (pia: Peking) ni mji mkuu wa China. Uko kaskazini-mashariki mwa nchi. Kiutawala jiji la Beijing pamoja na maeneo ya jirani hutawaliwa kama mkoa wa nchi wenye eneo la km² 16,800. Tangu karne sita imekuwa kitovu cha utawala wa China. Jina lenyewe lamaanisha "Mji Mkuu wa Kaskazini" kwa sababu China iliwahi kuwa na vitovu mbalimbali hasa Nanjing (mji mkuu wa kusini). Kutokana na historia ndefu kuna majengo mengi mazuri yanayohifadhiwa hata kama mitaa mingine inabadilika haraka. Sehemu inayohifadhiwa ni pamoja na Uwanja wa Tianamen, Mji Haramu pamoja na nyumba za makaisari wa China na mahekalu mbalimbali.

Rundiko la jiji lina wakazi wapitao milioni 22. Hivyo leo hii Beijing ni mji mkubwa wa tatu katika China baada ya Chongqing na Shanghai. Katika historia iliwahi kuwa mji mkubwa zaidi duniani katika karne ya 13 hadi ya 18.

Mwaka 2008 Beijing ilikuwa mwenyeji wa michezo ya Olimpiki.
Picha


Beijing-Tiananmen-84-Fahne-gje.jpg
Beijing-Verbotene Stadt-Halle der zentralen Harmonie-04-gje.jpg
Beijing-Lamakloster Yonghe-98-Halle des unendlichen Gluecks-gje.jpg
Beijing-Konfuziustempel Kong Miao-84-gje.jpg
Beijing-Dao-Tempel Dongyue-016-gje.jpg
Beijing-Nationalmuseum-50-Avalokitesvara-Bodhisattva-Song-2012-gje.jpg
Beijing-Liulichang Dongjie-24-Fahrrad-Rikschas-gje.jpg
Beijing-72-Peking-Ente-2012-gje.jpg

Viungo vya nje

Jamii:Miji ya China
Jamii:Miji Mikuu Asia

Jamii:Miji ya Olimpiki
Mji Haramu

thumb|250px|Dari za mji haramu
Mji Haramu ni mtaa ndani ya mji wa Beijing (China) ni eneo la nyumba za makaisari wa China. Familia za kifalme za Ming na Qing ziliishi humo hadi mapinduzi ya 1911.

Watu raia walikataliwa kuingia kabla ya mapinduzi ya China hivyo jina la "mji haramu" lilipatikana. Nje ya ukuta wa mji haramu uko uwanja wa Tiananmen.

Eneo lake ni 720,000 m² kuna majengo 800 yenye vyumba 8,886.

Mji Haramu umeandikishwa katika orodha la UNESCO la Urithi wa Dunia.
Picha za Mji Haramu wa Beijing


Image:Beijing-forbidden4.jpg|Jumba la Kaisari wa China
Image:Peking_Tempel_in_der_Verbotenen_Stadt.jpg|Ngazi mbele ya hekalu katika mji haramu
Image:Sunset of the Forbidden City 2006.JPG|Mnara wa kaskazini
Image:Beijing-forbidden9.jpg|Watalii hutembelea makumbusho
Image:Forbidden city 05.jpg|Majengo ya makumbusho wa jumba la Kaisari
Image:Ceiling of building in Imperial garden - Forbidden City.jpg|Dari ya jengo la bustani ya mji haramu
Picha:Neun-Drachen-Mauer.jpg|Majoka wa kifalme
Image:Forbidden City August 2012 28.JPG|Kiti cha Kaisari


Jamii:Beijing
Jamii:Historia ya China
Jamii:Urithi wa Dunia
Mlima Everest

thumb|200px|Mlima Everest
thumb|400px|Mlima Everest na theluji
Mlima Everest (Kinepali: सगरमाथा Sagaramāthā Kitibeti: ཇོ་མོ་གླང་མ Chomolungma ) ni mlima mrefu zaidi duniani, ukiwa na kimo cha 8,848.86 mita (29,031.7 fiti) juu ya usawa wa bahari, kulingana na vipimo rasmi vya mwaka 2020 vilivyofanywa na Nepal na China. Unapatikana katika safu ya "Mahalangur Himal" ndani ya Himalaya, mpakani mwa Nepal na Mkoa wa Tibet wa China. Katika Kitibeti, unajulikana kama "Chomolungma" , ikimaanisha "Mama wa Dunia," huku kwa Kinepali ukiitwa " Sagarmatha" , maana yake "Kichwa cha Anga." Edmund Hillary kutoka Nyuzilandi na Tenzing Norgay kutoka Nepal walikuwa wa kwanza kuupanda mnamo Mei 29, 1953. Everest umeendelea kuwa alama ya ustahimilivu wa binadamu na azma ya utafiti wa miinuko.

Kupanda Everest ni changamoto kubwa inayohitaji maandalizi makali kutokana na hali mbaya ya hewa, ukosefu wa oksijeni, na hatari za kiafya kama "pulmonary edema". Zaidi ya mita 8,000 juu ya usawa wa bahari, sehemu inayoitwa "eneo la mauti", binadamu hukumbana na mazingira magumu sana. Pamoja na maendeleo ya kiteknolojia, Everest bado ni uwanja wa ushindi mkubwa na pia msiba kwa wengi. Changamoto za msongamano na uchafuzi wa mazingira zimezua mijadala kuhusu maadili ya safari za kibiashara za kupanda mlima huu. Hata hivyo, Everest unasalia kuwa ishara ya roho isiyoshindwa ya binadamu katika kutimiza ndoto za utafiti na ushindi wa kilele cha dunia.
Jina

Wenyeji upande wa Nepal huuita mlima "Sagarmatha" (सगरमाथा, Mungu mama wa anga) na majirani upande wa Tibet huuita "Qomolangma" ("Mama wa dunia").

Wazungu waliokuwa wa kwanza wa kuchora ramani ya sehemu zile wakauita mwaka 1852 "Mlima XV“. Jina la Everest lilianza kutumiwa na Waingereza tangu mwaka 1865 kwa heshima ya Sir George Everest aliyekuwa mpimaji mkuu wa ramani wa Uingereza kwa sababu alikuwa ameonyesha bidii kubwa katika upimaji wa Uhindi wa Kiingereza.
Marejeo

Jamii:Milima
Jamii:Milima ya Asia
Jamii:Himalaya
Jamii:Nepal
Jamii:Tibet
Jamii:Uchina
Sokotra

right|thumb|350px|Mahali pa Sokotra kati ya Afrika na Bara Arabu

Sokotra (Kar: سقطرى suquṭra) (iliyojulikana zamani kama Mahara) ni funguvisiwa ndogo ya Yemen katika Bahari Hindi kati ya Somalia na Bara Arabu. Sokotra ni hasa jina la kisiwa kikubwa cha funguvisiwa hii.
Jiografia

Kijiolojia funguvisiwa ni sehemu ya Afrika lakini kiutamaduni na kihistoria ni sehemu ya kusini ya Bara Arabu. Kiutawala ni sehemu ya wilaya ya 'Adan ya jamhuri ya Yemeni.

* Kisiwa kikuu cha Sokotra kina eneo la 3,579 km² na wakazi 80,000.
* Visiwa vitatu vya Abd al-Kuri (162 km² na wakazi 300), Samha (45 km² na wakazi 100) na Darsa (10 km², haina wakazi)

Umbali kati ya Adb al-Kuri hadi Somalia ni takriban 100 km.

Hali ya hewa ni kama jangwa.
Makazi

Karibu miji na vijiji vyote viko kwenye pwani la kaskazini. Katikati kuna milima makavu inayofikia kimo cha 1,500 m juu ya UB. Makao makuu ni mji wa Al Hadibu (au: Tamrida) wanapokaa zaidi ya nusu ya wakazi ya kisiwa chote (takriban watu 45,000 - 50,000). Uwanja wa ndege mpya umejengwa karibu na Qadub.
Uchumi

Mabonde ya pwani yana nafasi ya mimea inayowezesha ufugaji wa ng'ombe na mbuzi. Kuna pia maeneo madogo kwa mashamba. Menginevyo wenyeji tangu zamani huvuna uvumba kutoka miti ya kieneyeji na kuuuza nje. Wengi hupata maisha kama wavuvi.
Historia

Sokotra imejulikana tangu zamani za Wagiriki wa Kale kama kituo cha biashara kati ya nchi za Bahari ya Shamu na Uhindi. Katika Periplus ya Bahari ya Eritrea inaitwa "Dioskouridou". Mtaalamu G.W.B. Huntingford amedai ya kwamba asili ya jina ni lugha ya Kihindi Sanskrit "dvipa sukhadhara" (kisiwa cha heri).

Sokotra ilijulikana kwa karne nyingi kama kisiwa cha Wakristo wa dhehebu la Kisiryan cha Mashariki (Kinestorio). Msafiri Mwarabu Abu Mohammed Al-Hassan Al-Hamdani aliandika wakati wa karne ya kumi BK ya kwamba idadi kubwa bado walikuwa Wakristo. Mnamo 1507 Wareno walitwaa mji mkuu wa Suk ikaonekana Wakristo kahdaa bado walikuwepo. Taarifa za karne ya 19 zaonyesha ya kwamba wakazi wote walikuwa Waislamu.

Baada ya kuondoka kwa Wareno funguvisiwa ikatawaliwa na masultani wa Mahra katika kusini ya Bara Arabu tangu 1511. Pamoja na usultani huu kisiwa kilifika chini ya utawala wa Kiingereza baada ya 1866. Wakati wa uhuru wa Yemen ya Kusini mwaka 1966 usultani ulifutwa ukawa sehemu ya Yemen Kusini pamoja na Sokotra. Leo hii imekuwa sehemu ya Yemen iliyounganishwa.

Hadi leo wenyeji wanatumia luha ya pekee ya Kisokotra ambayo ni lugha ya Kisemiti inayofanana na lugha nyingine za Bara Arabu Kusini katika Yemen na Dhofar.

Jamii:Yemen
Jamii:Visiwa vya Bahari ya Hindi
Soko la Hisa la Uganda

Soko la Hisa la Uganda ni soko la hisa la pekee nchini Uganda. Makao makuu yapo Kampala. Likaanzishwa mwaka 1197 na kuanza shughuli kwenye Januari 1998. Kazi yake inasimamiwa na Mamlaka ya Masoko ya Mitaji ya Uganda (Uganda Capital Markets Authority) iliyoko chini ya Benki Kuu ya Uganda. Ni mwanachama wa ushirikiano wa masoko ya hisa ya Afrika.

1998 hisa za pekee zilizofanyiwa biashara zilikuwa zile za Benki ya Maendeleo ya Afrika Mashariki (EADB) na hadi sasa kuna makampuni 9 katika Afrika ya Mashariki yaliyoandikishwa sokoni. Siku za biashara ni Jumatatu, Jumanne na Alhamisi.
Makampuni

*Uganda Clays
*British American Tobacco Uganda/British American Tobacco/BATU - tumbako
*Bank of Baroda Uganda/Bank of Baroda - benki
*DFCU Group - benki
*New Vision Printing and Publishing Company - uchapaji
*Jubilee Holdings Limited/JHL -
*Kenya Airways
*East African Breweries/EABL - bia
*Stanbic Bank - benki
Viungo vya nje

* Soko la hisa la Uganda
*(kiingereza) Faida za soko la hisa la Uganda 6 Agosti 2011.


Uganda
Jamii:Kampala
Jamii:Uchumi wa Uganda
Orodha ya majimbo ya Marekani

Majimbo ya Marekani ni jumla la madola 50 ya Maungano ya Madola ya Amerika au Marekani yanayojitawala katika mambo mengi ya ndani.
Maeneo mengine

Majimbo haya 50 yako pamoja na maeneo mengine yasiyo na cheo cha jimbo kamili lakini yapo moja kwa moja chini ya shirikisho kwenye ngazi ya kitaifa. Maneo haya ni pamoja na
* 51. Samoa ya Marekani
* 52. Guam
* 53. Visiwa vya Mariana ya Kaskazini
* 54. Puerto Rico
* 55. Visiwa vya Virgin vya Marekani
* 56 Mkoa wa Columbia penye mji mkuu Washington DC uko kati ya Maryland (no. 20) na Virginia (no. 46).
Marejeo

Marekani
Benki Kuu ya Tanzania

thumb|right|280px|Benki Kuu ya Tanzania katika Dar es Salaam
Benki Kuu ya Tanzania ni benki ya kitaifa inayosimamia masuala ya kibenki na ya kifedha nchini Tanzania. Makao yake makuu yako Dar es Salaam.

Kati ya majukumu yake ni utoaji wa fedha za Tanzania, Shilingi ya Tanzania.

Benki Kuu ya Tanzania iliundwa na Sheria ya Benki ya Tanzania 1965.

Mwaka 1995, baada ya kuonekana kuwa benki hiyo ina majukumu mengi kuzidi uwezo wake, Sheria ya Benki ya Tanzania 1995 ilipitishwa na kuipa benki hiyo jukumu moja ambalo ni kusimamia sera ya fedha nchini.

Benki hiyo huongozwa na Bodi ya Wakurugenzi yenye wajumbe kumi.
Tazama pia

* Orodha ya benki Tanzania
* Shilingi
Viungo vya nje

*Tovuti ya Benki Kuu ya Tanzania
*Sheria ya Benki ya Tanzania 1995


Jamii:Mashirika ya serikali ya Tanzania
Tanzania
Jamii:Benki za Tanzania
Jamii:Uchumi wa Tanzania
London

London ni mji mkuu na jiji kubwa zaidi la Ufalme wa Muungano, pamoja na kuwa kitovu chake cha kiuchumi, kitamaduni, na kisiasa. Iko kwenye Mto Thames katika kusini-mashariki mwa Uingereza. London ina idadi ya watu takriban milioni 9.7 kufikia mwaka 2024, ikiifanya kuwa jiji lenye wakazi wengi zaidi nchini na mojawapo ya maeneo makubwa ya mijini barani Ulaya. Jiji hili ni kitovu kikuu cha kimataifa kwa fedha, biashara, elimu, sanaa, na diplomasia ya kimataifa. Lina taasisi mashuhuri duniani kama vile Benki Kuu ya Uingereza, Soko la Hisa la London, na makampuni mengi ya kimataifa. London pia ni makazi ya vyuo vikuu vya kifahari, majumba ya makumbusho, na maeneo ya kitamaduni kama Jumba la Makumbusho la Uingereza, Tate Modern, na vyuo vikuu mashuhuri kama Chuo Kikuu cha Oxford zilizopo jijini London.

Kwa historia iliyorekodiwa ya zaidi ya miaka 2,000, London ilianzishwa na Warumi kama Londinium na tangu wakati huo imekuwa na nafasi muhimu katika historia ya Uingereza na dunia. Iliendelea kwa kasi katika Zama za Kati na ikawa kitovu cha Dola ya Uingereza katika karne ya 19 na mwanzoni mwa karne ya 20. Leo, jiji hili linajulikana kwa urithi wake wa usanifu majengo, ukiwemo Buckingham Palace, Majengo ya Bunge, Mnara wa London, na Kanisa Kuu la St. Paul. London pia inasifika kwa idadi yake kubwa ya watu wa tamaduni tofauti, ikiwa na wakazi kutoka zaidi ya mataifa 300 na idadi kubwa ya wananchi waliozaliwa nje ya nchi. Jiji hili linaendelea kuwa kitovu muhimu cha utawala wa kimataifa, likihifadhi taasisi kuu kama Bunge la Uingereza, makazi ya Waziri Mkuu katika 10 Downing Street, na makao makuu ya Jumuiya ya Madola.
Marejeo
Viungo vya nje

* London City


Jamii:Miji ya Uingereza
Jamii:Miji Mikuu Ulaya
Jamii:Miji ya Olimpiki
Kingston

Kingston ni jina la miji mbalimbali duniani. Asili ya jina hilo ni Kiingereza "King's Town" yaani "mji wa mfalme". Nchini Uingereza kuanzishwa kwa mji ulihitaji kibali cha mfalme wa nchi. Hivyo tamko la "mji wa mfalme" likawa sehemu ya jina la mji mara kadhaa. Waingereza kutoka miji mbalimbali iliyoitwa "Kingston" walipeleka jina hili kote duniani walipoanzisha miji katika koloni zao au kutoa majina mapya kwa miji ya koloni.
Australia

* Kingston (kisiwa cha Norfolk makao makuu ya eneo
* Kingston SE - Australia Kusini
* Kingston-On-Murray - Australia Kusini
* Kingston (Tasmania)
* Kingston (Victoria)
Jamaika

* Kingston (Jamaika) - mji mkuu
Kanada

* Kingston (New Brunswick)
* Kingston (Nova Scotia)
* Kingston (Ontario)
Marekani

* Kingston (Georgia)
* Kingston, Massachusetts
* Kingston (Michigan)
* Kingston (New Hampshire)
* Kingston (New Jersey)
* Kingston (New York)
* Kingston (Ohio)
* Kingston (Oklahoma)
* Kingston (Pennsylvania)
* Kingston (Rhode Island)
* Kingston (Tennessee)
* Kingston (Utah)
* Kingston (Washington)
New Zealand

* Kingston (New Zealand) - mji mdogo kwenye kisiwa cha kusini
Ufalme wa Muungano

Uingereza

* Kingston upon Hull
* Kingston upon Thames karibu na London
* Kingston, Cambridgeshire
* Kingston, Devon
* Kingston, Dorset
* Kingston near Lewes - East Sussex
* Kingston, Hampshire
* Kingston, Portsmouth - Hampshire
* Kingston, Isle of Wight
* Kingston, Kent
* Kingston Bagpuize - Oxfordshire
* Kingston Blount - Oxfordshire
* Kingston by Ferring - West Sussex
* Kingston by Sea - West Sussex
* Kingston Deverill - Somerset
* Kingston Lisle - Oxfordshire
* Kingston on Soar - Nottinghamshire
Uskoti

* Kingston, East Lothian
* Kingston, Moray
* Kingston Bridge, Tradeston, Glasgow